INNLEDNING

Mål

Våre mål for denne oppgaven er å tilegne oss nok kunnskap om, og fordype oss i relevant sykepleie. Det å bli vant til denne måten å tenke på, for videre å kunne ferdigsstille hele oppgaven på en tilfredsstillende måte. Vi ønsker å danne et solid grunnlag for å kunne hjelpe pasienten på best mulig måte, med å gjenvinne all form for uavhengighet så fort som mulig. Vi må kunne beskrive sykepleie for den aktuelle pasient.
Vi skal i første del av oppgaven konsentrere oss om å ferdigstille en datasamling og en ressursliste. Denne delen tar vi svært seriøst, siden datasamlingen utgjør grunnlaget og fundamentet for hele problemløsningsprosessen, og den er dermed svært avgjørende. Det er derfor også veldig viktig å ta med ressurs liste, fordi det er pasientens ressurser vi skal ta utgangspunkt i og bygge på i fortsettelsen.
Presentasjon av pasienten

Pasienten vår heter Karl Karlsen, er 82år og har bodd på sykehjemmet det siste halvåret. Han er enkemann og har barn og barnebarn som bor i kommunen. Karlsen har jobbet i Statens Veivesen hele sitt yrkesaktive liv. Han har vært aktiv friluftsmann og jeger. Hver søndag blir Karlsen hentet av familien og fulgt til kirken.

Karlsen ble innlagt etter en apolexia cerebri (hjerneslag), som førte til lammelse i høyre arm og bein. Han fikk i tillegg vansker med å uttrykke seg ved hjelp av ord. Han sitter for det meste i rullestol, men kan gå noen steg med hjelp. Han må også ha hjelp til sin personlige hygiene, men dette har vært et problem for han på grunn av sjenanse. Karlsen er delvis inkontinent for urin og er plaget med obstipasjon. Etter slaget har han hatt svelgvansker, dårlig matlyst og drikker lite. Karlsen er blitt gradvis tynnere dette halvåret, og har fått tendens til sårhet på setet og helene. De siste to dagene har han i tillegg hatt hoste og feber. 
Sykepleieteori og menneskesyn
I vår forståelse av denne pasienten, har vi lagt til grunne sykepleieteorien til Virginia Hendersson. Sykepleierens mål i følge Henderssen er følgende,

 Sykepleierens særegne funksjon er å hjelpe personen syk eller frisk, i utførelse av de gjøremål som bidrar til god helse eller helbredelse( eller til en fredfull død), noe han ville gjort uten hjelp om han hadde hatt tilstrekkelige krefter, kunnskaper og vilje, og å gjøre dette på en slik måte at personen gjenvinner uavhengighet så fort som mulig ( Kirkevold 2001 s:101). 
Virginia baserer de grunnleggende behovene et menneske har på 14 punkt. Disse punktene er det sykepleieren sin oppgave å tilfredsstille, når en pasient ikke klarer det selv. Livsmønsteret til mennesket varierer fra person til person. Dette kan komme av ulike grunner, som blant annet religion og kultur. Det Hendersson mener er viktig, er å ta hensyn til den enkelte pasient. En må være klar over pasientens oppfatning av behovene, og av hvordan de best kan tilfredsstilles for å oppnå god helse, helbredelse eller en fredfull død.
Sykepleieprosses som metode

Selve gjennomføringen av oppgaven, har vi valgt å bruke sykepleieprosessen som metode. Denne prosessen innebærer blant annet en datasamlig, som vil være en mal for sykepleieren til å kartlegge pasientens behov for sykepleie, som for eksempel pleie og omsorg.. Selve prosessen er også mellommenneskelig som vil si å ta seg tid til pasienten igjennom kommunikasjon. Pasienten skal bli hørt, og føle seg trygg. 
